فتحات عينيها و كانها كانت في حلم .. ريحتو مازالة متشبتة بحوايجها و المكان .. منسجمة مع ريحة الورد لي فجنبها لي كان جاب معاه .. ناضجت جلسات في وسط السرير و هازات الباقة شمتها و ضمتها بقوة مغمضة عينيها .. دغدغها شعور صغير منين تفكرات كيفاش كان ضامها و كايواعدها بقوة بلي فراقها معاه مستحيل .. كان متفهم ..جد متفهم .. زوجها ذكي و حدسو فاش كايتعلق الامر بيها ديما كان كايكون صحيح .. كايفهم دوافعها الخفية واخا تظل تكذب و تصطانع قدامو .. تنهدت بقوة .. رغم هادشي كلو .. مازال كولشي هو هو .. مازال موجودين العراقيل .. مازال كاينة انتى اخرى فايتاها في كولشي ..